Stella Ross-Craig

Stella Ross-Craig (Aldershot, Hampshire, 1906ko martxoaren 19a - Isleworth, Londres, 2006ko otsailaren 6a) anglo-eskoziar ilustratzaile botanikoa izan zen, bertako floraren ilustratzaile bezala ezaguna.

 Bizitza eta karrera 
Bere gurasoak eskoziarrak ziren eta aita kimikaria. Gaztetatik botanikan interesatua, Thanet Arte Eskolan ikasi zuen eta Chelsea Polytechnic-en marrazketa klaseetara joan zen. 1929an Kew Gardens-en ilustratzaile botaniko eta taxonomo bezala hasi zen lanean, eta Curtis's Botanical Magazine eta Icones Planarum-en kolaboratu zuen. Bere lanak Kew-eko zuzendaria zen Sir Edward Sailsburyren arreta erakarri zuen, eta honek argitaletxe batengana eraman zuen.

 Drawings of British Plants (Britainiar Landareen marrazkiak) 
1948an argitaratu zen Ross-Craig-en lehen bilduma: Drawings of British Plants. Bilduma poltsikoko liburuen multzo bat bezala atera zen, kostu txikikoa, hasieran 6 txelinen truke,  eta profesional eta afizionatu aberatsentzako antzeko liburuen edizio bat atera zuen. Bilduma azkenean 31 zatitara hazi zen, 1973ra arte itxaron behar izan zen osatzeko eta 1300 litografia plaka baino gehiago zituen. Bildumak gramineak eta ziperazeoak izan ezik, Britainia Handiko fanerogamo guztiak zituen. Kew-en gordetako ale lehor kontserbatuetatik marrazten zuen askotan, eta zuri-beltzean lan egiten zuen.

 Beste obra batzuk 

 . 1966. Scrophulariaceae (1).  Drawings of British plants-en 22. atala, Britainiar uharteetan modu naturalean hazten diren landare loredun espezieen ilustrazioak izanik. Editor Bell

 -----------------------------. 1963. Compositae (4). Drawings of ...-en 18.atala. Editor Bell

 -----------------------------. 1959. Umbelliferae (2).  Drawings of ...-en 13. atala. Editor Bell

 -----------------------------. 1965. Boraginaceae, Convolvulaceae, Solanaceae.  Drawings of ...-en 21. atala. Editor Bell

 -----------------------------. 1952. Portulaceae, Elatinaceae, Hypericaceae, Malvaceae, Tiliaceae, Linaceae, Geraniaceae, Oxalidaceae, Balsaminaceae, Aquifoliaceae, Celastraceae, Rhamnaceae, Aceraceae.  Drawings of ...-en 6. atala. Editor Bell

 Sariak eta aintzatespenak 

 1999an, «Kew Award Domina» jaso zuen seigarren pertsona izan zen. 
 2002an Royal Horticultural Society-ren Urrezko Veitch Memorial Domina eman zioten.
 2003an, bere originaletako 55 Edinburgoko Errege Lorategi Botanikoan erakutsi zituzten, 95 urte zituenean. Lanak, ondoren, 2004an, "Kew Gardens galerian erakutsi ziren.
 Linnean Society-ko kide izan zen 1948tik 1974ra.
«Ross-Craig» laburdura Stella Ross-Craig landareen deskribapen eta sailkapen zientifikoan autoritate gisa adierazteko erabiltzen da.

 Erreferentziak 

 Kanpo estekak 

 Marren, Peter (2006) Independent, Stella Ross-Craig-en obituarioa: 'Unrivalled' botanical illustrator, otsailak 20, astelehena

Kategoria:Erresuma Batuko ilustratzaileak
Kategoria:Emakume botanikariak
Kategoria:Emakume ilustratzaileak
Kategoria:Taxonomoak
Kategoria:Emakume zientzialariak